Boek: Chris Barnard-prys lewer kortverhaalbundel opDie Chris Barnard-prys – 24 stories bied ŉ versameling kortverhale deur die skrywers wat vanjaar die kortlys van Minimal Press en die Chris Barnard-prys se kortverhaalwedstryd gehaal het. Kortverhale wat in die bundel opgeneem is betrek ’n wye verskeidenheid onderwerpe. Die skrywers sluit in Renette Vosloo, Hendie Grobbelaar, Gert van Jaarsveld, Marolene Snyders, Gerda Niemann, Paula Paxton, Sanet van der Westhuizen, Wikus van der Schyff, Johann van der Walt, Bets Koen, Amanda de Meillon, Antoinette Venter, Elizabeth Hentschel, Helena Mellett, Stephanie Rappard, Riaan Palmer, Nico Schamrel, Jenny Robson, Aniel Botha Karsten en Jayne Bauling. Die Chris Barnard-prys was voorheen bekend as die Croyez-prys, wat die eerste keer in 2019 toegeken is. Dié skryfkompetisie is in 2020 genoem na Barnard vanweë sy talent en bydrae as kortverhaalskrywer. Ná die naamverandering is Barnard se weduwee, Katinka Heyns, betrek. Sy het die oorhandiging van pryse gedoen. Vanjaar se kompetisie is deur Madelein Rust, Carla van der Spuy, Malene Breytenbach en Elsa Winckler beoordeel. Prys: R240,00* *Prys onderhewig aan verandering Koop die boek by Minimal Press